SUA: Legea care îi obligă pe tații biologici să achite jumătate din costurile unui avort, aprobată.
În Utah, tații biologici vor fi obligați să plătească 50% din costurile unui avort. Legea are ca scop ușurarea povarei pe care o suportă femeile în timpul sarcinii. Criticii spun că legea va pune femeile vulnerabile într-o postură mai periculoasă.
De câte ori nu ai auzit povești în care o femeie rămâne însărcinată, iar tații se dezic de orice responsabilitate? Ei bine, statul american Utah pare că a găsit soluția salvatoare.Nu să-și recunoască neapărat copilul, ci să contribuie la plata avortului. O nouă lege îi obligă pe aceștia să plătească jumătate din costurile unei întreruperi de sarcină. Scopul este să mai ridice din povara pe care o suportă femeile în timpul sarcinii.Criticii spun, însă, că noua reglementare ar putea duce la mai multe situații de abuz domestic. Legea din Utah vine după ce, anul acesta, în Polonia, oamenii au ieșit în stradă din cauza legii care interzice avortul.